Diari Oficial de la Generalitat Valenciana


Sumari del DOGV 365, del 18-04-1986 (1986/806045)

DECRET 33/1986, de 10 de març, del Consell de la Generalitat Valenciana, pel qual es creen la Medalla i la Placa de la Generalitat Valenciana al Mèrit Esportiu.
----------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/03/10/33/dof/vci/html**

### Dades del document

Número de DOGV
:   365

Data del DOGV
:   18-04-1986

Secció del DOGV
:   DISPOSICIONS GENERALS

Número del document
:   1986/806045


Data del document
:   10-03-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 33/1986, de 10 de març, del Consell de la Generalitat Valenciana, pel qual es creen la Medalla i la Placa de la Generalitat Valenciana al Mèrit Esportiu.  
El desplegament de la competència que l'Estatut d'Autonomia de la Comunitat Valenciana preveu en l'article trenta-un, apartat vint-i-vuit, faculta la Generalitat Valenciana per a adoptar totes aquelles mesures legislatives i administratives que afavoresquen l'ordenació i la promoció de l'esport en la societat valenciana.   
Entre aquestes mesures està el reconeixement institucional dels mèrits de les persones, i Entitats que actuen en aquest àmbit, com a un instrument que contribuirà a reforçar la dignificació i la projecció pública de l'Esport.   
Amb tot això, la referència a la conducta esportiva, com un aspecte mereixedor d'aquestes recompenses, comporta la concepció implícita d'un sistema de valors on la participació social i el respecte a les persones són principis bàsics de l'ordenament esportiu.   
En atenció d'aquestes consideracions, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana, en la sessió del dia 10 de març de 1986,   
DECRETE:   
Article primer  
Es crea la Medalla i la Placa de la Generalitat Valenciana al Mèrit Esportiu, amb la finalitat de reconèixer i premiar públicament aquelles persones o Entitats que han tingut una actuació o conducta destacada en la pràctica, promoció o investigació de l'esport i són mereixedores d'aquesta distinció.   
Article segon  
La Medalla es concedirà a persones físiques, i la Placa, a Corporacions, Federacions, Clubs, Agrupacions Esportives i qualsevol altra Entitat pública o privada vinculada a l'esport.   
Article tercer  
La Medalla i la Placa de la Generalitat Valenciana al Mèrit Esportiu, tindrà tres categories: d'Or, de Plata i de Bronze.   
Article quart  
La Medalla i la Placa d'Or les concedirà el President de la Generalitat Valenciana; la de Plata, el Conseller de Cultura, Educació i Ciència; y la de Bronze, el Director General de Joventut i Esports.   
Article cinqué  
La Medalla i la Placa de la Generalitat Valenciana al Mèrit Esportiu, s'atorgaran amb la incoació de l'expedient oportú, i a proposta d'una Comissió nomenada per la Conselleria de Cultura, Educació i Ciència i integrada per personalitats de prestigi de l'esport de la Comunitat Valenciana.   
Article sisé  
Les característiques de la Medalla i la Placa de la Generalitat Valenciana al Mèrit Esportiu i el procediment de tramitació de l'expedient, seran regulats per les disposicions de desenvolupament d'aquest Decret.   
DISPOSICIONS FINALS  
Primera  
Queda autoritzat el Conseller de Cultura, Educació i Ciència, perquè dicte les disposicions necessàries per al desplegament i execució d?allò que disposa aquest Decret.   
Segona  
Aquest Decret entrarà en vigor l'endemà de la publicació al Diari Oficial de la Generalitat Valenciana   
València, a 10 de març de 1986.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI